Kleves

**Kleves** po **studh medhegel** ew studh anyagh ma hwer neppeth drog dhe gorf mabden po brys. Klevesow a ell kawsya payn, radnow a'n korf dhe lettya oberi an vor' ewn, po mernans. An ger kleves terweythyow a gomprehend: 
* radnow a'n korf bos shyndys, 
* lettys ew nebes a allasow an korf, 
* kalatterow po syndromow medhegel, 
* klevesansow gen korrorganedhow pekar ha bakteria po virusys,
* omgleves anyagh, pekar ha godhevel payn po omglewes tobm (gelwys arwodhow), 
* shapys anusadow a radnow korf.

## Skilys
Lies tra a ell kawsya kleves. Terweythyow bakteria a dheu a ji a'n korf dre voos, dhowr po ayr. Nebonan a ell bos klevesys gen maynoryon pekar ha bakteria, virysys po fongow. Ewedh, kawsys ew kleves dre voos drog po koth hag a gomprehend bakteria hag erel. Terweythyow an bakteria a askor kemygednow po gwenenyow a gaws an kleves.

Onan a'n skilys moyha kebmyn a gleves ew yeghesweyth drog ha fowt a dhowr glan. Nebes klevesow merwel pekar ha malaria en tiredhow trovadnek an bes ew lesys gen moskito. Enevales a les kleves ew henwys vektors. Ma lies vektow, ow komprehendya bulhornes, torek ha hwann. 

Genys ew nebes gen klevesow genetek. An re ma ew klevesow drefen kabm po treylyans en DNA an person. Ensampel a dreylyans en DNA ew kanker. Bewa po oberi en kerhydnedh anyagh ewedh a ell kawsya klevesow. Klevesow ew moy kemmyn en hen dus. 

## Dyghtyansow
Gweresys ew nebes klevesow gen medhegnethow. En venowgh gwellhes ew klevesans gen gorthviotigow, bes defens gen an bakteria ew kaletter uji owth enkressya. Gweresys ew nebes klevesow gen leuvvedhegneth, bes nag ew possybyl gweres pub kleves gen medhegneth po leuvvedhegneth. Res ew dyghtya nebes klevesow dres bewnans oll, hebm ew, klevesow hirdermyn (Sowsnek - *chronic*, po ow turya rag hir) enjei.  Ensampel a gleves hirdermyn ew kleves melys. Possybyl yw dhe dhyghtya arwodhyow kleves melys bes nag ew possybyl bos delivrys dhorto. Tus a dhyght klevesow dell ew usys ew gelwys medhogyon.

## Lestans
Prevys ew pobel rag nebes klevesow hag ew kebmyn po pur dhrog ha na dhiskwedh arwodhow hogen. Mars ew kevys an klevesow ma a-varr, possybyl ew aga dyghtya kens anjeii dhe gawsya kaletterow. Ensampel a via previ benen rag kanker an kodna brys (*cervix*) gen prov. Mars ew an kanker diskudhys a-varr, possybyl ew y yaghhe. Mars ew kevys diwettha, mernans ew an sewyans dell ew usys. 

Ensampel aral ew immunheans. An tybyans ew rag gul an korf parys rag kleves.Ma dhe'n korf y dhefens y honan erbydn klevsow henwys an system immun. Gnas arbednek an system immun ew y allos dhe berthi kov klevesow. Mars ew person klav ha yaghhe, an system immun a wra stoff henwys gorthkorfow a omladh an kleves mar teffo arta dhe'n person. 

An gorthkorf ew komparek dhe udn kleves en udnik. Ensampel ew an brygh rudh kawsys gen virus. Furv klor a'n virus ew res dhe'n person (flogh dell ew usys) nag o klav gen an brygh rudh besketh. Hebm a gaws an system immun dhe askorra gorthkorfow er y bydn. Mar kwra an keth person kestava an keth virus e'n termyn a dheu, system immun an person a vydn perthi kov hag omladh an virus. 

Rag difresyans dhe vos dhe les:
*Res ew diskudha ha lettya an kleves a-varr.
*An kleves a dal bod kebmyn po es y ajon.
*E tal dhe’n prov rag an kleves bos es, oberi pup kentel heb pystiga tus. 
*An kowethas ew adhyskys ha gallos ajon an arwodhow moyha kebmyn rag nebes klevesow.  
*E tal dhe’n dyghtyans rag an kleves bos saw hag es y gawas. 

## Epidemionieth
Epidemionieth ew an studhyans a skilys klevesow. Nebes klevesow ew moy kebmyn rag pobel gen gnasow kebmyn, avel devedhyansow dorydhek po socyologiethek haval, boos po kenedhlogeth. Heb hwithrans epidemionethel da, nebes klevesow a ell bos kalish dhe dhiskudha ha henwel. Possybyl ew dhe gemyska dew gleves. Etho epidemionieth ew pur bosek rag konvedhes fatel ell medhogyon agan gwitha erbydn virusys, gwenenyow ha bakteria.   

An person aswonys avel tas epidemionieth ew Archibald Leman Cochrane CBE (12 Genver 1909 – 18 Efan 1988). Genys veu gen porfyrya, kleves genetek. Ev a wrug hwithrans a-dro dh’y deylu rag konvedhes dhort py skorren y teuth.

## Rol a glevesow gen henwyn Kernowek


Attaque;_Periode_Epileptoide._Planche_XVII._Wellcome_L0074938.jpg|skeusennik|Skeusen a omsettyans epileptek
Cerebralparese_Orthese_orthotics.jpg|skeusennik|Eskisyow arbednek rag gweres flogh gen palsi a'n ampydnyon
Kone_med_stor_struma.jpg|skeusennik|An hwedh e'n lonk hag a dheskrif an kleves
Thiamin.svg|skeusennik|Thiamin po Vitamyn B1
Scorbutic_gums.jpg|skeusennik|Arwodh a gragh - kaletter gen an kigyow dens 
XrayRicketsLegssmall.jpg|skeusennik|Arwodh a leugh - garrow plegys
Type_1_(142240145).jpeg|skeusennik|Benyn gen an kleves melys a omskit
Child_with_Smallpox_Bangladesh.jpg|skeusennik|Mowes gen bregh en Bangladesh en 1973
Varicela_Aranzales.jpg|skeusennik|Arwodh apert an brehi yer
Hilleman-Walter-Reed.jpeg|skeusennik|Maurice Hillman a dhisplegyas an bryghlin brygh rudh
Rash_of_rubella_on_back_(crop).JPG|skeusennik|Arwodh an brygh Almayn (le rudh yw brygh an brygh Almayn ages an brehi rudh)
Scarlet_fever_1.1.JPG|skeusennik|An boghow rudh ew arwodh a'n kleves kogh
Mumps_PHIL_130_lores.jpg|skeusennik|Flogh gen an pedn sagh
Pertussis.jpg|skeusennik|Flogh gans an pes garm ow pasa
Cutaneous_anthrax_lesion_on_the_neck._PHIL_1934_lores.jpg|skeusennik|Onan a arwodhow anthraks - pystik war an grohen
Herpes_zoster_neck.png|skeusennik|Bothellow an virus herpes zoster
Human_tongue_infected_with_oral_candidiasis.jpg|skeusennik|Kann an taves
Opisthotonus_in_a_patient_suffering_from_tetanus_-_Painting_by_Sir_Charles_Bell_-_1809.jpg|skeusennik|Glosow an keher drefen genbalsi
Treponema_pallidum.jpg|skeusennik|Ma an bakteriom Treponema pallidum ow kawsya pockys Frynk
PenicillinPSAedit.jpg|skeusennik|Gorthbiotigow a janjyas dyghtyans an hasliv e'n 1940ow
Poliodrops.jpg|skeusennik|Flogh ow kawas brehlin der anow erbydn palsi flehes
Leprosy_deformities_hands.jpg|skeusennik|Diwla difurvys gen an lovryjyon
Allan_Ramsay_-_King_George_III_in_coronation_robes_-_Google_Art_Project.jpg|skeusennik|Matern Jory III a wodhevas gen porfyria
Infektionsschutzzentrum_im_Rautenstrauch-Joest-Museum,_Köln-6313_(cropped).jpg|skeusennik|Prov rag Kurungylgh 19
Rhinovirus_isosurface.png|skeusennik|Rhinovirus a vabden, hag a gaws anwos
MRSAPneumoCT.png|skeuseenik|Arhwilyans ow tiskwedhes toll e'n skevens drefen fagel skevens
Lateral_chest_landmarks.svg|skeuseenik|Kennen skevens ew fagel an spas plewrek
EM_of_influenza_virus.jpg|skeusennik|Virus flou
Dirty_white_pseudomembrane_classically_seen_in_diphtheria_2013-07-06_11-07.jpg|skeusennik|Gorher strolyek dres an kilwagrednow drefen diftheria
Vivotif-typhoid-live-oral-vaccine.JPG|skeusennik|Brehlin der anow an derthen vrith
Jaundice_eye.jpg|skeusennik|Lagas melyn, arwodh a hepatitis
AIDS_Clinic,_McLeod_Ganj,_2010.jpg|skeusennik|Medhegva SIA (AIDS) yn Nepal
Anopheles_stephensi.jpeg|skeusennik|Moskito Anopheles, skila malaria
Blackdeath2.gif|skeusennik|Lesans an Pla Du e'n 1300ow
Aedes_aegypti_bloodfeeding_CDC_Gathany.jpg|skeusennik|An moskito Aedes a lesa an febys melyn
Acne_vulgaris_on_a_very_oily_skin.jpg|skeusennik|Kuriegi war grohen maw 18 bloodh
Cardiac_amyloidosis_very_high_mag_movat.jpg|skeusennik|Skeusen a gleves an golon
Risperdal_tablets.jpg|skeusennik|Pellenigow a dhrogg gorthsykotek